open-index/open-wikipedia-markdown huggingface dataset:
Andrew Bonar Law

**Andrew Bonar Law** (1858–1923) var en konservativ britisk politiker og Storbritannias statsminister i perioden 1922–1923. Han var den eneste britiske statsministeren som var født utenfor Storbritannia frem til Boris Johnson tiltrådte som statsminister.

## Liv og virke
### Barndom og oppvekst
Skjønt han ble født i New Brunswick, som sønn av presbyteriansk prest, ble Bonar Law oppfostret av rike slektninger i Skottland. Han gjennomførte ikke noen universitetsstudier, men ble utdannet ved kostskolen Gilbertfield og Glasgow High School. i 1885 ble Law deleier av et jernsmieselskapet *William Jacks&co* i Glasgow.

### Parlamentsmedlem
Bonar Law ble innvalgt i underhuset som konservativ representant for valgkretsen *Glasgow Central* i 1900. Han sluttet seg til partiets proteksjonistiske fløy, som ble ledet av Joseph Chamberlain, og etter at Chamberlain i 1906 trakk seg tilbake fra politikken av helsegrunner ble Law leder for denne fløy sammen med Chamberlains sønn, Austen Chamberlain.

I 1902 ble han understatssekretær i handelsdepartementet.

### Konservativ partileder
I 1911 fratrådte Arthur Balfour som leder for Torypartiet og da det ble en fastlåst situasjon mellom Chamberlain og Walter Hume Long ble Law takket være sin formidlende holdning i november valgt til ledere som kompromisskandidat.

I årene før første verdenskrigs utbrudd viet Law seg mest til tollspørsmålet og spørsmålet om Home Rule for Irland. Han hadde et tydelig standpunkt på at Home Rule forutsatte at Ulster ble utskilt fra det øvrige Irland.

I januar 1913 erklærte han at ingen matvaretoller skulle innføres, med mindre velgerne uttalte seg for slike. Den 2. august 1914 lovet Law og Lord Lansdowne den sittende liberale regjeringen de konservatives støtte dersom Storbritannia skulle tre inn i krigen på Frankrikes og Russlands side.

### Verdenskrigen
Han ble med i koalisjonsregjeringen under krigen som koloniminister i juni 1915 og ble også medlem i regjeringens krigskomité. I desember 1916 ble han tilbudt statsministerposten, men avstod da til fordel for David Lloyd George Han inngikk i Lloyd Georges regjering som finansminister og underhusleder, mens han  beholdt sin plass i krigskomitéen.

### Etter krigen, statsministertiden
Ved valget etter krigsslutt i 1918 vant de konservative stort og øket sin majoritet. Ved regjeringens nydannelse i januar 1919 skiftet Law fra finansministerposten for den mindre krevende posten som *[[Lord Privy Seal]]*, men forble underhusleder.

Av helsegrunner gikk han av i mars 1921 som toryleder og underhusleder til fordel for Austen Chamberlain, men han kom tilbake i oktober 1922 for å bli statsminister da et opprør blant konservative representanter anført av Stanley Baldwin tvang de konservative å forlate Lloyd Georges koalisjon på grunn av regjeringens linje i krisen i forholdet mellom Hellas og Tyrkia.

Han fikk diagnosen strupekreft og trakk seg som statsminister 19. mai 1923. Han ble etterfulgt av Baldwin. Han døde av kreft senere samme år.

## Referanser


## Eksterne lenker
* 
* 
* Andrew Bonar Law i Classic Encyclopedia
Strømmen stadion

**Strømmen stadion** er hjemmebanen til Strømmen IF og ligger i den vestlige delen av Strømmen, mot kommunegrensa til Lørenskog.

Banen ble åpnet 29. juli 1923 med seriekamp mot Lillestrøm Sportsklubb. Da Strømmen på slutten av 1940-tallet rykket oppover i divisjonene var underlaget på banen fortsatt grus. Det var krav om gressbaner i de to øverste divisjonene og Strømmen spilte derfor sine hjemmekamper fra 1949 til 1952 på Fedrelandet stadion i Fet. Gressbanen på Strømmen stadion ble åpnet med Hovedseriekamp mot Fredrikstad 3. august 1952. I 2005 ble det lagt kunstgress på hovedbanen.  

Tribunen ble bygget vinteren 1986 etter opprykket til 1. divisjon i 1985. Kapasiteten var da 4000 ståplasser. Dette ble før klubbens 100-årsjubileum i 2011 omgjort til 1012 sitteplasser og 988 ståplasser. Tilskuerrekorden på Strømmen stadion er 12 800. Den ble satt i kvartfinalen i NM mot Larvik Turn i 1957.

Kvinnelaget Team Strømmen brukte banen til sine hjemmekamper i Toppserien fra 2001 til 2007.

Anlegget ble bygget av idrettslaget selv etter at området i 1918 ble kjøpt av general Laake for kr 18 000. Strømmen stadion som er et spesialanlegg for fotball eies nå av Lillestrøm kommune og driftes i samarbeid med Strømmen IF. Tidligere har arenaen blitt benyttet til friidrett, skøyter, turn, bandy, håndball og greyhound-løp.

## Eksterne lenker
* 
* Strømmen Stadion - Nordic Stadiums
Leinekvernene

**Leinekvernene** ved Vennis på nordsiden av Vangsmjøsa fem kvernhus langs Leinefossen. De ligger ved elva Leineåne som kommer fra Sanddalen. Det eldste kvernhuset er fra 1700-tallet. De andre er gjenoppbygget etter storflommen i 1860, da de fleste gamle kvernene i området ble ødelagt.

Tidligere hadde hver gård sitt eget kvernhus på samme måte som korngårdene i dag har hver sin skurtresker. I 1729 ble det registrert hele 79 kvernhus i Vang. Kvernene var i bruk helt fram til begynnelsen av 1900-tallet. Mot slutten av 1800-tallet ble det bygget større, konsesjonspliktige møller, som kunne male kornet i flere kvaliteter. Det viste seg imidlertid vanskelig å få bøndene til å frakte kornet til de større anleggene, ettersom dette tok tid og kostet penger. Ikke før etter at korntrygdloven ble innført i 1929, begynte bøndene å gjøre bruk av de nye møllene i større grad. Korntrygdloven virket slik at den ga et tilskudd til dem som benyttet de nye møllene.

Valdres Folkemuseum på Fagernes har det faglige ansvaret for vedlikeholdet av kvernene, mens det er Vang kommune som har det økonomiske ansvaret.

I elveleiet ved kvernene ligger flere jettegryter. I nærheten ligger også Leinesanden, hvor det hevdes at Olav den hellige prøvde å kristne vangsgjeldingene.

## Galleri

File:Leinekvernene, 2005-02-27, 02.jpg|Ett av kvernhusa i Leineåne. 
File:Leinekvernene, 2005-02-27, 03.jpg|Ett av kvernhusa i Leineåne. 
File:Leinekvernene, 2005-02-27, 04.jpg|Ett av kvernhusa i Leineåne. 
File:Leinekvernene, 2005-02-27, 05.jpg|Ett av kvernhusa i Leineåne. 


## Eksterne lenker
* Olavsrosa: Kvernhusa på Leine 
* Vang Historielag: Bekkekvernene på Vennis
* Vang kommune: Kvernhusa på Leine
Shane Stefanutto

**Shane Peter Stefanutto** (født 1980) er en australsk tidligere profesjonell fotballspiller.

Stefanutto kom til  fra australske Brisbane Strikers foran 2004-sesongen og spilte i den norske klubben i tre sesonger før han dro til . Der spilte han i halvannen sesong, før han gikk han til den australske klubben Northern Fury sommeren 2009. Flest kamper har han for den australske klubben , hvor han spilte i perioden 2010–2016.

Stafnutto fikk to kamper for  i 2009. Han la opp som profesjonell fotballspiller i 2018.

## Referanser


## Eksterne lenker
*
Christoffer Andersson

**Christoffer Tobias Andersson** (født 1978) er en svensk fotballtrener og tidligere fotballspiller som er hovedtrener for . 

Han har tidligere spilt for Nybro IF, ,  og Hannover 96.

## Referanser


## Eksterne lenker
*
Steinkjer Fotballklubb

**Steinkjer Fotballklubb** (SFK, stiftet 29. mai 1910 som Steinkjer Idretts- og Fotballklubb (SI & FK), er en fotballklubb fra Steinkjer som i 2011 rykket ned til 3. divisjon fotball for menn. I 2019 rykket laget ned til 4. divisjon fotball for menn. Dette er det laveste nivået klubben noensinne har vært på. Lagets hjemmebane er Guldbergaunet stadion, hvor publikumsrekorden på  tilskuere ble satt i semifinalen i cupen i 1970. Blant klubbens profiler de siste årene, kan man nevne Rune Ertsås, Karl Morten Eek, Brede Moe og Bendik Bye. Trener i 2020-sesongen er svenske Mathias Nylund.

## Tabellen

## Historie

Steinkjer hadde sin beste periode på begynnelsen av 1960-tallet. Sesongen 1961/62 tok klubben sølv i Hovedserien, som den øverste divisjonen het da, slått av Brann. Samme sesong hadde klubben ni spillere i ulike landslag (Øyvind Dahl, Roar Eidem, Oddmund Bjørge, Edgar Stakset, Jan Forness, Jens Rosenlund, Olav Håkon Blengsli og Øystein Verstad og Arne Kotte). Etter å ha vært nære opprykk fra 2. til 1. divisjon (dagens Eliteserie) flere ganger midt på 70-tallet, lyktes det i 1977, men Steinkjer rykket ned igjen ved sesongslutt i 1978. Kjell Fiske, Dag Roar Austmo (ble senere seriemester med Vålerenga i 1981, 1983 og 1984), Geir Jenshus (spilte senere 74 kamper for Rosenborg), Finn Roy Vådahl, Tor Brevik (senere seriemester med Vålerenga, i 1981, 1983 og 1984) og Joar Vaadal (senere cupmester i 1985 og seriemester i 1986 med Lillestrøm) var blant profilene i denne perioden, de fire sistnevnte spilte også på landslaget.
Gunnar Dybwad var en viktig spiller for Steinkjer på 50- og 60-tallet, og han var den første spilleren fra en klubb nord for Trondheim som spilte på landslaget.

Totalt har Steinkjers fotballag spilt åtte sesonger i den øverste divisjonen. Fem ganger har de spilt semifinale i cupen – 1961, 1970, 1976, 1977 og 1983. Sju ganger har klubben spilt kvartfi­nale.

Steinkjer I&FK har hatt en spiller på det norske A-landslaget for kvinner, Marit Furuli.

### Tidligere sesonger

Grønt markerer opprykk, mens rødt er nedrykk.

## Trenere
Steinkjer FK har hatt to tidligere Manchester United-spillere som managere, Bill Foulkes (fram til 1981) og Tony Dunne (1981 til 1983). 

## Eksterne lenker
* Offisiell hjemmeside Steinkjer FK
Sukat

**Sukat** (av latin *sucus*, saft) er skallet av en sitrusfrukt (oftest cedrat: *Citrus Medica*) som er utlutet og kandisert. Skallet av cedrat er særlig godt egnet både fordi det er spesielt tykt, og den indre delen av skallet er ikke like bitter som på andre sitrusfrukter. Etter kandisering blir sukaten enten tørket eller konservert i lake på glass.

Navnet sukat brukes også unntaksvis om andre former for frukt eller røtter som er kandisert.

Navnet «sukat» kan komme av enten latin *sucus*, «saft», eller det hebraiske סֻכּוֹת, *sukkōt * siden frukten tradisjonelt inngår i feiringen av denne jødiske høytiden.

Sukat er mye benyttet av krigsgenerasjonen som tilsetning i blant annet den tradisjonelle julekaken. Sukat blir i Norge produsert av Freia, som eies av Mondelēz International.

Sukaten var et kjærkomment og populært innslag i et ellers sparsommelig kosthold i krigsårene, da Hans Claussens fabrikker på Olderneset på Laksevåg var Skandinavias største produsent av sukat med egne pumpeverk og kabler for sjøvann fra stor dybde. Produksjonen var svært plasskrevende. Fruktene til sukat ble kalt «cedrat» på norsk, italiensk *cedri*. De friske fruktene ble levert bare én gang om året og gjennomgikk deretter 7-8 måneders nøye kontrollert behandling. Etter de første 7-8 månedene var sukaten halvfabrikata som fremdeles krevde daglig pass.

## Referanser
Life-Size

***Life-Size*** er en film fra 2000, regussert av Mark Rosman. Filmen handler om en jente som ønsker å bringe sin mor til live. Hun skal fremsi en trylleformel, men noe går galt, og en dukke kommer til live isteden.

## Sammendrag
Casey Stuart (spilt av Lindsay Lohan) spiller på skolens fotballag i syvende klasse. Siden moren døde for to år siden, har Casey unngått hennes tidligere venner, og krangler ofte med en gutt på fotball-laget deres. Casey ønsker å bringe moren tilbake til livet, og i en lokal bokhandel oppdager hun en bok om magi med et avsnitt om å gjenopplive de døde. Etter bokens instruksjoner samler Casey forskjellige gjenstander fra morens liv. Oppstandelsen saboteres ved ett uhell når Drew Mitchell (spilt av Anne Marie Loder) en kvinne som er interessert i Caseys far Ben (spilt av Jere Burns) gir Casey en dukke formet som en vakker ung kvinne. Dukken har veldig mye forskjellig tilbehør, inkludert antrekk som passer ulike karrierer innen politi, sykehus eller romfart.

Når Casey forbereder seg på å gjenopplive moren sin, er Drew innom for å gi henne dukken til bursdagen hennes og bruker morens hårbørste til å børste dukke-håret. Med tråder fra dukken som ligger igjen på børsten når Casey uttaler de magiske ordene, fungerer magien på dukken i stedet for på Caseys mor, og Casey våkner neste morgen og oppdager dukken i full størrelse og menneskelig form (spilt av Tyra Banks) og dukken er spent på å være et menneske. I løpet av de neste dagene kjøper dukken, som heter Eve, klær ved det lokale kjøpesenteret, stopper en lastebil som nesten kjører over Casey, og spiser mat for første gang, forsøker å gjøre sekretær-arbeid, og setter nesten deres kjøkken i brann.

Dukken hjelper også Casey med å  håndtere tapet av moren hennes. I mellomtiden oppdager Casey at hun behøver det andre bindet fra den magiske boken for å reversere den første trylleformularen som førte Eva til live. Men Casey og Eve har gradvis blitt nære venner. Når den andre magiske boken endelig dukker opp ved den lokale bokhandelen, har Casey derfor bestemt seg for at hun liker Eve, så hun lar være å kjøpe boken. Men på grunn av alle vanskelighetene med å være menneske bestemmer Eva seg for å angre trylleformularen selv.

## Rolleliste

## Eksterne lenker
*
Sykepleieprosessen

**Sykepleieprosessen** er en mellommenneskelig og problemløsende prosess som første gang ble beskrevet i 1952 av Hildegard Peplau i USA. I Norge ble begrepet kjent på midten av 1960-tallet gjennom en artikkel i tidsskriftet *[[Sykepleien]]*. Prosessen tar bl.a. sikte på å sette individ istedenfor diagnose i fokus for sykepleierens handlinger.

Et annet fokus i sykepleieprosessen er samhandling, dvs. at det det som skal gjøres tar utgangspunkt i relasjonen mellom sykepleier og pasient &ndash; et likeverdig en-til-en-forhold &ndash; og kvaliteten på dette forholdet.

## Prosessens fire faser

# Datasamling &ndash; innsamling av informasjon om pasientens ressurser og behov.
# Planlegging av sykepleie 
#*prioritering av problemer og behov
#*oppstilling av mål
# Utførelse (også kalt *sykepleietiltak* eller *sykepleieintervensjon*)
#*handlinger
#*handlemåte
# Evaluering
#* dataene fra evalueringen blir så utgangspunkt for en ny «omdreining», altså datasamling → planlegging → utførelse → evaluering, osv.

Denne prosessen fortsetter til behovet for sykepleie ikke lenger er til stede.

Helsepersonelloven pålegger at sykepleieren dokumenterer prosessen skriftlig i en pleieplan.

Sykepleiprosessen har for øvrig klare likhetstrekk med andre problemløsningsmetoder som f. eks. OODA-sløyfen (**o**bserve → **o**rient → **d**ecide → **a**ct)

## Eksterne lenker
*Sykepleiprosessen
*Om veiledende pleieplaner
Archibald Philip Primrose

**Archibald Philip Primrose** (født 7. mai 1847 i London, England, død 21. mai 1929 i Epsom i Surrey i England) var en britisk politiker. Han var Storbritannia og Irlands statsminister 1894–95. Han var også utenriksminister i 1886 og fra 1892 til 1894.
Han var 5. earl av Rosebery, og ble kjent som og omtalt som **Rosebery**.

## Liv og virke

### Bakgrunn, tidlige år
Han var sønn av Archibald John Primrose, lord Dalmeny (1809-1851) og lady Catherine Lucy Stanhope (1819-1901). 

Primrose ble utdannet ved Eton College og Oxford. 

### Politisk karriere
Han ble, etter farens død, allerede i 1868 å bli peer, med rett til å sitte i Overhuset. 

Rosebery var utenriksminister i William Ewart Gladstones tredje og fjerde regjeringer (1886 og 1892-1894). Da Gladstone gikk av 1894 ble Rosebery hans etterfølger. 

Roseberys regjering var for det meste uten fremgang. Hans planer innen utenrikspolitikken, som forsterkning av flåten, ble til intet på grunn av uenighet innen det liberale parti, og det konservativt dominerte Overhuset stoppet hele den liberale innenrikslovstiftning. Den 21. juni 1895 fratrådte Rosebery etter et mindre nederlag i Underhuset, og en konservativ regjering ledet av Lord Salisbury overtok. 

### Etter politikken
Rosebery gikk av som partileder 8. oktober 1896. Han utviklet seg bort fra sitt eget partis holdninger, men forsøkte ved en tale i Chesterfield i desember å komme tilbake til aktiv politikk. Han hadde imislertid støttet boerkrigen og gått imot irsk home rule, og dermed var han aktuell som ministermateriale da de liberale vant tilbake regjeringsmakten i 1905.

Rosebery begynte å skrive, blant annet biografier om lord Chatham, Pitt den yngre, Napoleon og Randolph Churchill. En annen av hans lidenskaper var å samle på sjeldne bøker.

De siste 30 år av sitt liv tilbraggte han som en stadig mer eksentrisk reisende, fremfor alt til Italia der han lot bygge Villa Rosebery utenfor Sorrento.

## Referanser


## Eksterne lenker
* 
*
Radislav Krstić

**Radislav Krstić** (serbisk: *Рaдиcлaв Крстић*; født 1948) er en tidligere general i den bosniskserbiske hæren Vojska Republike Srpske (VRS), og tilhører den serbiske befolkningen i Bosnia.

Han ble i 2001 dømt til 46 års fengsel for folkemord, forfølgelse, inhuman behandling og terrorisering av sivil befolkning, etnisk rensning av bosnjaker og mord av Det internasjonale krigsforbrytertribunalet for det tidligere Jugoslavia (heretter omtalt som Tribunalet). Han var den første personen som ble dømt for folkemord av Tribunalet. I 2024 erkjente han å ha medvirket til folkemordet i Srebrenica. Erklæringen kom i et brev til FNs organ for oppfølging av saker fra tribunalet (etter at tribunalet ble avviklet) blant annet for å vurdere løslatelse av dømte.

Radislav Krstić ble født i den lille landsbyen Nedjeljište i kommunen Vlasenica som ligger omtrent 40 km vest for Srebrenica. Der gikk han på barneskole før han begynte på ungdomsskole i Han Pijesak der han også fullførte sin videreutdanning. I 1968 begynte han på militæruniversitetet i Beograd. Han avla eksamen i 1972 og ble offiser i Den jugoslaviske folkehæren. Etter at Bosnia-Hercegovina erklærte uavhengighet flyttet han tilbake til Bosnia, og ble offiser i de etniske serbernes hær der, VRS, og tok aktiv del i krigene på Balkan på 1990-tallet.

## Referanser
Hildegard Peplau

**Hildegard Peplau** (født 1. september 1909 i Reading, Pennsylvania i USA, død 17. mars 1999) var en sykepleieteoretiker hvis banebrytende arbeid *Interpersonal Relations in Nursing* ble publisert i 1952. Dr. Peplau la vekt på sykepleier-pasient-*relasjonen* som grunnlaget for sykepleieprosessen. På den tiden ble hennes forskning og vektlegging av gi-og-ta i sykepleier-klient-relasjoner sett på som en revolusjon. Peplau utviklet senere en mellommenneskelig modell som la vekt på behovet for partnerskap mellom sykepleier og klient i motsetning til at klienten passivt mottok behandling (og sykepleieren passivt utførte legens forordninger).

Essensen i Peplaus teorier er skapingen av en *delt opplevelse*. Hun mente at sykepleiere kunne fasitlitere dette gjennom observasjon, beskrivelse, formulering, tolkning, validering og intervensjon. Ettersom sykepleieren lytter til klienten vil hen f.eks. kunne utvikle et generelt inntrykk av klientens situasjon. Sykepleieren validerer så sine antakelser ved å sjekke med klienten om de er korrekte. Resultatet kan bli erfaringsbasert læring, forbedrede mestringsstrategier og personlig vekst for begge parter.

## Peplaus modell
Peplaus modell har vist seg svært anvendelig for senere sykepleieteoretikere og -klinikere i utviklingen av mer sofistikert og terapeutisk sykepleieintervensjon.

### Peplaus seks sykepleierroller
Peplaus seks sykepleierroller illustrerer de dynamiske karakterrollene som er typiske for klinisk (klientrettet) sykepleie.

# Fremmed-rollen: Mottar klienten på samme måte som man møter en fremmed i andre livssituasjoner; tilrettelegger et aksepterende klima som bygger tillit. 
# Ressurs-rollen: Besvarer spørsmål, tolker kliniske behandlingsdata, gir informasjon. 
# Underviser-rollen: Gir instruksjoner og tilrettelegger trening; involverer analyse og syntese av den lærendes opplevelser. 
# Veileder-rollen: Hjelper klienten å forstå og integrere meningen med nåværende livsomstendigheter; gir veiledning og oppmuntring til forandringsarbeid.
# Surrogat-rollen: Hjelper klienten å blir klar over områder for avhengighet, koavhengighet og uavhengighet og handler på klienters vegne som talsperson. 
# Aktivt lederskap: Hjelper klienten å påta seg maksimal ansvarlighet for oppnåelsen av behandlingsmålene på et gjensidig tilfredsstillende vis.

### Peplaus utviklingsstadier for sykepleier-klient-relasjonen
# Orienteringsfase
# Identifikasjonfase
# Utnyttelsesfase
# Avklaringsfase

## Akademiske kvalifikasjoner og æresbevisninger
* Uteksaminert fra Pottstown, Pennsylvania Hospital School of Nursing i 1931
* Bachelorgrad i interpersonlig psykologi fra Bennington College, Vermont i 1943
* Mastergrad i psykiatrisk sykepleie fra Teachers College, Columbia, New York i 1947,
* Doktorgrad i pensumutvikling fra Columbia i 1953. 
* I 1997 mottok hun sykepleiens høyeste æresbevisning, Christiane Reimann-prisen ved ICN s kongress som avholdes hvert fjerde år.
* Fellow i American Academy of Nursing.
* Hadde tallrike æresdoktorgrader

## Bibliografi

## Referanser
Villarrobledo

**Villarrobledo** er en by i den spanske provinsen Albacete.

## Eksterne lenker
* 
* Tourism Office of Villarrobledo 
* Villarrobledo from the sky
Hjemseng

**Hjemseng** er et tettbebygd strøk på Nøtterøy i Færder kommune. Stedet ligger sentralt på den østlige siden av øya, nær Foynlandsbrua som går over til Føynland. Hjemseng er ifølge SSBs definisjon av tettsted i dag en del av tettstedet Tønsberg.

## Næringsliv
Hjemseng har flere servicetilbud med blant annet dagligvarebutikk, bensinstasjon og pizzarestaurant. På Hjemseng finnes også Nøtterø Båtsenter med egen båthavn, med kort sjøvei både inn til byen og ut til de populære øyene i skjærgården utenfor Nøtterøy og Tjøme.

## Idrett
Nøtterøy IF er en av tre idrettsforeninger på Nøtterøy, med kontor og idrettsanlegg nær Hjemseng. Idrettsanlegget er kjent som bare «NIF», etter forkortelsen for navnet på foreningen. Foreningen har et stort antall medlemmer som er aktive i blant annet fotball og håndball. Nøtterøy IFs hovedfarger er grønt og rødt.

## Utdanning
Oserød skole i Hårkollen er drøye 2 km unna Hjemseng, og Borgheim ungdomsskole og Nøtterøy videregående skole ligger på Borgheim, 2,5 km unna.

## Transport
Hjemseng ligger ved Smidsrødveien, den ene av Nøtterøys to hovedveier. Fra kl. 6 om morgenen til kl. 19 om kvelden på hverdager går bussen til Tønsberg hvert 20. minutt.

## Eksterne lenker
*Faktaark hos Kartverket
Grønnvier

**Grønnvier** (latin: *Salix phylicifolia*), med varianten **brekkavier**, ***islandsk vier*** eller ***islandsk selje*** (islandsk: *Brekkuvíðir*), er en busk  i pilefamilien (vierfamilien) med stive blad med få tenner. Bladene er fine, blanke og høygrønne på oversiden, undersiden er blekt blågrønn. Den kan bli opptil en meter høy og formerer seg lett ved stiklinger. Busken har tendens til å bli lusete og er utsatt for sopp, særlig på Sør-Island.

## Hybrider og varianter
Grønnvier kan danne en rekke hybrider og har noen varianter, mer eller mindre vanlige:
* Grønnvier (*Salix phylicifolia* var. *phylicifolia*) – Europa, vestlige Sibir.
* Brekkavier (*Salix phylicifolia* 'Brekkavier') – Island, Norge.
* Grønnvier-svartvier *(Salix mysrinifolia* x *phylicifolia)* – svært vanlig på kulturmark, grøfter og kjerr. Bladets midtnerve er hårete på den nederste delen.
* Grønnvier-blekvier *(Salix herbacea* x *phylicifolia)* – vanlig.
* Grønnvier-musøre *(Salix hastata* x *phylicifolia)* – vanlig.

## Utbredelse
Grønnvier er vanlig i fjellet i Sør-Norge, og fra og med Nordland også helt ut til kysten. Den vokser i hele Norden nord for en linje Telemark-Stockholm, dvs i det nordlige Sverige og i absolutt hele Finland. Videre i store deler av Europa og den vestlige halvdelen av Sibir. Grønnvier går opp til 1.760 moh. i Jotunheimen. Ikke langs kysten av vestlandet, bare i fjellstrøkene innerst i fjordene (unntak: Hjelmeland). 

Brekkavier er en variant som kommer fra Island, der den først ble funnet i begynnelsen av det 19. århundret. Den er en underart av grønnvier og tåler salt svært godt. Tidligere ble den ansett som en hybrid mellom grønnvier og sølvvier (*Salix glauca *). Den kan med fordel nyttes som hagebusk, hekk-plante og leplante i hager langs kysten der vegetasjonen er utsatt for saltdrev. Planten kan vokse på fuktige steder og er vanlig i Nord-Norge. 
Det har vært drevet forsøk med brekkavier på de ytterste øyene i Bulandet (Askvoll kommune) om hvor godt den tåler slikt saltdrev. I dag, flere år senere, er den etablert i dette øysamfunnet som blant annet hekkplante.

Brekkevier blir blant annet dyrket fram på planteskolen i Valevåg, Sunnhordland og Draglands planteskole utenfor Harstad. 

## Surtsey
Brekkavier var den første busken som etablerte seg på Surtsey. Det skjedde i 1998, 35 år etter at øya steg opp av havet. 

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007,  

## Eksterne lenker
*
Stangselleri

**Stangselleri** (*Apium graveolens* var. *dulce*, dansk: *bladselleri*) er en varietet av selleri som mangler knoll og har oppsvulmede saftige bladstilker. Den er en grønnsak som dyrkes mest i tempererte og subtropiske strøk.

## Eksterne lenker
*
Hayden Christensen

**Hayden Christensen** (født 19. april 1981 i Vancouver i provinsen Britisk Columbia i Canada) er en Golden Globe-nominert canadisk skuespiller. Som ung spilte han i canadiske, senere internasjonale, TV-serier, og ble internasjonalt berømt som Anakin Skywalker i *[[Star Wars Episode II: Klonene angriper]]* og *[[Star Wars Episode III: Sithene tar hevn]]*. Hans første rolle fikk han 12 år gammel i den kanadiske såpeoperaen *[[Family Passions]]* (1993). I 1994 spilte han i John Carpenters *[[In the Mouth of Madness]]*. Han ble nominert til en Golden Globe og en Screen Actors Guild Award for rollen i *[[Life as a House]]* (2001).

## Utvalgt filmografi

## Referanser


## Eksterne lenker
*
Ortsamt

**Ortsamt** er en betegnelse som i enkelte tyske byer brukes på bydeler med administrative funksjoner. F.eks. er Bremen, Hamburg, Dresden og Rostock delt i ortsamt.
Vangsjøen

**Vangsjøen** er en innsjø i Øystre Slidre kommune i Valdres, Innlandet fylke. Den ligger 912 meter over havet og arealet er 1,38 km². Den strekker seg fra Rabalsmellen (1111 moh) i sørøst til Rennsennberget (1014 moh) i nordvest. De tre største tilløpselvene i Vangsjøen kommer fra Rabalsvatnet, Røyri og Rennsennvannet. Vangsjøen har utløp gjennom Vangsjøåne som renner videre til Yddin. Vangsjøen er en del av Øystre Slidre-vassdraget.

Vangsjøen er i hovedsak et privateid vann, men fiskekort kan kjøpes. I Vangsjøen finnes ørret, abbor og ørekyt.

Området rundt sjøen preges av stølsdrift med kyr og sauer, og er et populært hytte- og turområde både sommer og vinter. Rundt vannet finnes stølene Bukono, Rabalen, Buahaugen og Rennsennstølen. På østsiden av sjøen ligger Vangsjøen Høyfjellstue.

## Referanser




## Eksterne lenker
* Vangsjøen Vel
* Vangsjøen Høyfjellstue
Heimevernets innsatsstyrker

**Heimevernets innsatsstyrker** er tolv avdelinger i Heimevernet som består av personell som er spesielt selektert og utrustet. Styrken kan hurtig mobiliseres og er en nasjonal ressurs. Det er en innsatsstyrke i hvert Heimevernsdistrikt, og styrken utgjør til sammen om lag 3000 soldater.

Styrken har høy prioritet på treningsressurser og materiell og skal være klare til å løse oppdrag innen 24 timer. Mannskaper og befal er frivillige og tjenestegjør inntil 30 dager i året i henhold til kontrakt og faste lønnsbetingelser med Forsvaret.

## Bakgrunn
I 2005 innså HV staben at det var behov for en omstilling i Heimevernet, da materiell og utstyr var avlegg og gammeldags, og det var ikke midler til å trene hele områdestrukturen. Distriktene HV-04, HV-06, HV-10, HV-13 og HV-15 ble nedlagt og krigsstrukturen ble redusert til 50 000 soldater for å frigjøre midler til å opprette innsatsstyrkene.

## Økning i antall innsatsstyrker
I langtidsplanen for forsvarssektoren 2025–2036 er det lagt opp til en økning av antall innsatstyrker til 16, som forventes å være operative mellom 2029 og 2032. Det opprettes en ny innsatsstyrke i Oslo og Akershus heimevernsdistrikt 02, med spesielt fokus på operasjoner i Finnmark. I tillegg opprettes det to innsatsstyrker i henholdsvis Bergenhus heimevernsdistrikt 09 og Trøndelag heimevernsdistrikt 12, samt én i Nord-Hålogaland heimevernsdistrikt 16.

## Troppene

**Innsatstropp**

Hovedtyngden i styrken er de infanteribaserte innsatstroppene.

**Jegertropp**

Jegertroppene har oppgaver innen oppklaring, overvåkning og kontroll, observasjon og patruljering.

**Skarpskyttertropp**

Skarpskyttertroppene fokuserer på styrkebeskyttelse, bekjempelse av fiendtlige styrker samt observasjon og etterretning. 

**Militærpoliti**

MP skal etterforske straffe- og disiplinærsaker, drive trafikktjeneste, ordenstjeneste, redningstjeneste, krigsfangetjeneste og vakt-/sikringstjeneste. 

**Sanitetstropp**

Består av utrykningslag og hjelpeplasslag, og vil unntaksvis operere i troppsforband. 

**Stabstropp**

Troppen har kapasitet til å støtte innsatsstaben med etterretning-, og ops-kapasitet, samt å kunne støtte egen organisasjon med stabs- og logistikk-støtte.

**Sambandstropp**

Troppen støtter kommandostaben med samband og relélag.

## Avdelinger

Alle innsatsstyrkene har fått navn etter operasjoner Kompani Linge planla eller gjennomførte under 2. verdenskrig. Navnene er valgt i samråd med Lingeklubben.

## Referanser


## Eksterne lenker
* Forsvaret.no: Heimevernets innsatsstyrker
* YouTube: Rekrutteringsvideo for innsatsstyrke GREBE i HV-05
* Grimstad Adressetidende: HV's Innsatsstyrke på øvelse
* BA.no: – Krever HV-016 tilbake (01.09.2011)
LET

**Let**, **LeT** eller **LET** har flere betydninger:

*Ladies European Tour
*Lashkar-e-Taiba
*Linear energy transfer
*Lorentz ether theory
Avbetaling

**Avbetaling** innebærer at man deler opp en spesifikk sum (for eksempel på en faktura) som skal betales i flere mindre summer, og betaler den ned over et gitt tidsrom.

Ved avbetalingskjøp opprettes det en kredittavtale. Ofte foretas det en kredittsjekk før en avtale om avbetaling opprettes. Selger tar gjerne et avbetalingsgebyr ved etablering av avtalen. Dette sammen med renter og eventuelle gebyrer ved betaling av avdrag, gjør at kjøp på avbetaling blir dyrere enn kontantkjøp.

## Eksterne lenker
* Lov om kredittkjøp m.m.
* Kredittkjøpsloven – dine rettigheter. Side hos Forbrukerrådet.
Prioritetslån

**Prioritetslån** er et økonomisk banklån med prioritet etter fortrinnsrett. Dersom flere låneinstanser er involvert i den samme sikring, eller pant (eksempelvis en eiendom), må lånene sikres i en rekkefølge. Lånene får da betegnelsene første prioritetslån, andre prioritetslån, og så videre. Et lån med første prioritet har dermed fortrinnsrett og skal dekkes først ved en eventuell innløsning av sikringen, ved for eksempel låntagers mislighold av lånet. Prioritet av lån er særlig viktig i tilfeller der verdien av sikring er lavere enn summen av lånene. 

Et lån med høy prioritet gir bedre sikring for lånegiver, og dermed bedre rentevilkår for lånetaker. Et første prioritetslån vil dermed ha gunstigere rentevilkår enn et tredje prioritetslån. Det er først og fremst banker som gir andre prioritetslån. Noen aktører priser andre prioritetslån på samme nivå som et første prioritetslån, spesielt dersom lånets sikring, har høyere verdi enn lånet. For andre aktører vil en lavere prioritet medføre høyere renter eller gebyrer.

## Eksterne lenker
* nrk.no: *Når du trenger penger til bolig* (publisert 15. september 2004)
Spolebensnerven

**Spolebensnerven** eller **radialnerven** (*nervus radialis*) er en nerve i menneskekroppen, som innerverer muskler i armen, underarmen og hånden. Den kommer fra den posteriore delen av plexus brachialis med røtter fra spinalnervene C5, C6, C7, C8 og T1, og fortsetter posteriort nedover armen. Nedover humerus (overarmsbeinet), går nerven i en grop kalt Sulcus Radialis.
Thomas Tennebø

**Thomas Tennebø** (født 1975) er en norsk tidligere fotballspiller og nå trener i Sportsklubben Baune.

Før han i 1999 ble hentet til engelske Hartlepool United FC hadde han spilt for Årstad IL og Fana IL. Han fikk med seg tretten kamper i Hartlepool før et benbrudd ødela proffkarrieren. Etter først å ha bestemt seg for å legge opp valgte han å fortsette i Fana, før han før sesongen 2004 dro til Løv-Ham, som han forlot etter 2006-sesongen da han gikk tilbake til Fana igjen. 

Tennebø tok over som spillende hovedtrener i Årstad IL i sesongen 2008. Foran sesongen 2009 tok han over som trener i Baune.

## Referanser


## Eksterne lenker
*
Dominic Armato

**Dominic Armato** (født 18. november 1976 i Chicago i Illinois) er en amerikansk skuespiller som er mest kjent for sitt arbeid på spill fra LucasArts.

Armato er en fan av eventyrspill, og spesielt de fra LucasArts, som Monkey Island-serien. Han hadde sagt til en venn på spøk at hans perfekte rolle ville vært Guybrush Threepwood, hovedpersonen I Monkey Island-spillene. To måneder senere fikk han jobben og denne rollen er hans mest berømte.

Armato spilte Threepwood i både *[[The Curse of Monkey Island]]* og *[[Escape from Monkey Island]]*. Han har også Guybrush sin stemme i det nye Monkey Island-spillet fra Telltale Games, Tales of Monkey Island, som kom ut 7. juli 2009. 
I tillegg har han også Guybrush sin stemme i *[[The Secret of Monkey Island Special Edition]]* (MI:SE) som er ble (re)lansert 15. juli 2009.

Armato har også hatt stemmene til flere karakterer i spill basert på *[[Star Wars]]*.

Dominic har en søster, Amanda Armato, som har blant annet hatt en liten rolle i filmen *[[American Pie 2]]*.

## Eksterne lenker
* 
* Intervju hos worldofmi.com
Skei (Surnadal)

**Skei** er en del av Surnadal sentrum og er administrasjonssenteret i Surnadal kommune i Møre og Romsdal. Skei ligger stort sett på et platå av berg og morene over dalbunnen av Surnadalen.

Statistisk sentralbyrå definerer Skei og Surnadalsøra som ett sammenhengende tettsted som har  innbyggere per 1. januar . Glærem på nordsida av Surnadalsfjorden er en tettbebyggelse med 229 innbyggere per 1. januar 2018.

Skei er et regionsenter på Indre Nordmøre, med handels- og sørvisnæringer, andre næringer, offentlig administrasjon og tjenesteyting, kulturhus og hotell. Nordmøre Folkehøgskule ligger på Skei.

Fylkesveiene 65 og 670 møtes på Skei. Gode bussforbindelser, og relativt kort avstand til blant annet Sunndalsøra, Orkanger, Kristiansund, Trondheim og Molde. Skei bør derfor kunne ses på som et interessant og strategisk sted for etablering av ulike typer næringsvirksomhet.

Vegvesenet har forandret navnene på skiltene,  fra *Skei* til *Surnadal sentrum*, slik at stedet til tross for sin betydning er blitt «usynliggjort» for veifarende.

## Referanser
Surnadalen

**Surnadalen** er et dalføre som går østover fra Surnadalsfjorden nord for Trollheimen på Nordmøre. Dalen er bred og åpen med et rikt jordsmonn, som skyldes et belte av skifer og kalk går langs deler av dalen. Ellers består berggrunnen av gneis. Dalen har to sidedaler inn til Trollheimen, Vindøldalen og Folldalen.

Gjennom Surnadalen renner den kjente lakseelva Surna.

## Referanser
Serielån

Et **serielån** er et lån med variabelt terminbeløp. Avdraget på beløpet holder seg konstant gjennom perioden mens rentedelen av lånet er variabelt. Dette fører til at innbetalingene er variable med store beløp i begynnelsen av låneperioden ettersom rentedelen tar en stor del av terminbeløpet. I slutten av perioden er terminbeløpet lavere ettersom man betaler mindre i renter, mens det rene avdraget holder seg konstant.

Et serielån kan være gunstig for de som ønsker å redusere rentekostnadene på lang sikt, da renteutgiftene reduseres ettersom gjelden nedbetales. Dette gjør at serielån kan være et attraktivt alternativ for de som har høyere inntekt i starten og ønsker å betale ned gjelden raskt.

Denne lånetypen er mindre brukt enn annuitetslån, hvor summen av avdrag og renter er konstant gjennom avdragsperioden. Likevell er totale kostnaden (summen av avdrag og rente over hele avdragsperioden) av et serielån  lavere en annuitetslån.

## Se også
* Annuitetslån

## Referanser
Annuitetslån

Et **annuitetslån** er et lån som nedbetales med like store terminbeløp, helt til lånet er innfridd. I begynnelsen er avdragsdelen liten, mens rentedelen er stor. Etter hvert som tida går stiger avdragsandelen og renteandelen blir mindre. Terminbeløpet kalles annuitet og finnes ved å multiplisere lånebeløpet med en annuitetsfaktor.

I forhold til et serielån med samme løpetid vil innbetalingene på et annuitetslån være lavere i begynnelsen, men større mot slutten. Både ved annuitetslån og ved serielån må du betale renter av den gjelden som til en hver tid gjenstår. Gjennom hele løpetiden er den samlede gjelden større ved et annuitetslån, og de totale rentekostnadene blir dermed større. Dersom en lånetaker har råd til å betjene de store første innbetalingene i et serielån, og kan opprettholde denne betalingsevnen, kan det imidlertid lønne seg å heller velge et annuitetslån med kortere løpetid.

## Prissetting
Den faste månedlige betalingen for et annuitetslån er mengden låneren må betale hver måned som forsikrer at lånet blir nedbetalt i sin helhet med renter på slutten av løpetiden. Denne månedlige betalingen A avhenger av den månedlige rentefoten i (uttrykt som en brøk, ikke en prosent, dvs. dele sitert årlig nominell prosentsats med 100 og med 12 for å få den månedlige renten), mengden månedlige betalinger n kalt lånets løpetid og mengden lånt P_0 kjent som lånets hovedstol, hvis vi omorganiserer formelen for nåverdien av en vanlig annuitet får vi formelen for A:
::A = {i\over{1-(1+i)^{-n}}}P_0
For eksempel, for et boliglån på 2&nbsp;000&nbsp;000&nbsp;kr. med en fast årlig nominell rente på 6,5&nbsp;% for 30 år, blir hovedstolen P_0=2~000~000, den månedlige rentefoten blir i=6,5/100/12, mengden månedlige betalinger blir n=30\cdot12=360  og den faste månedlige betalingen blir A=12~641,36~{\rm kr.}.

## Se også
* Serielån

## Referanser
Earl Boen

**Earl Boen** (1941–2023) var en amerikansk skuespiller.

Boen spilte psykologen Peter Silberman i *Terminator*-filmene. Bortsett fra Arnold Schwarzenegger, er han den eneste skuespilleren som er med i alle de tre første filmene.

Boen spilte også familien Harpers prest, pastor Lloyd Meechum, i *[[Mama's Family]]*. Hans rollefigur var med i flere av episodene.

Boen trakk seg tilbake fra skuespill i 2003, og var siden stemmeskuespiller i videospill, radio og tegnefilmer.

## Referanser


## Eksterne lenker
*
Drøvtygger

**Drøvtygger** kan referere til:

* Drøvtygging, en måte å fordøye planter som utnyttes av mange planteetere
* Drøvtyggere, en gruppe pattedyr i ordenen av klovdyr
Nordic Chinese Christian Church

**Nordic Chinese Christian Church** (**NCCC**) er en samling med kinesiske kristne menigheter i Norden. Byer som har medlemsmenigheter er blant andre Stockholm, Göteborg,  Malmø, Oslo, Stavanger og Helsingfors. NCCC arrangerer årlig en felles sommerleir for alle medlemsmenighetene.

Menighetene i NCCC bruker hovedsakelig mandarin, kantonesisk og engelsk som hovedspråk i gudstjenester og andre samlinger, siden de ofte inkluderer eldre og nye innvandrere som ikke kan landets språk så godt.

Organisasjonen het tidligere Scandinavia Chinese Christian Church, men etter inkluderingen av den kinesiske menigheten i Finland, ble det mer passende å bytte navnet til det nåværende navnet.

## Eksterne lenker
* NCCC portal – portal med lenker til medlemsmenighetene
* NCCC i Oslo (kinesisk)
Henfallet

**Henfallet** er Trøndelags høyeste fossefall (90 meter), og ligger i Tydal.

Elva Hena har sitt utspring i Veunsjøen, som ligger rett nord for den 1 321 moh høye Auspiken (Blåstøten) på grensa mot Holtålen. Elva heter til å begynne med Veunna, men skifter navn i det den renner nordover og inn i Hendalen. 

Vel en kilometer ovenfor (sør for) fossen renner Hena sammen med Svartåa, som kommer fra Svartåsjøen, en liten fjellsjø i knapt 700 meters høyde, omgitt av myrer og fjellbjørkeskog. Etter samløpet begynner elva å ta fart, og ferden kulminerer med at vannet velter utfor kanten av det 90 meter høye Henfallet og ned i et dypt gjel, omgitt av barskog. Selv om vannføringen om sommeren ikke er all verden, er fossen likevel en imponerende opplevelse.

## Vegetasjon
Området omkring fossen er mer eller mindre konstant påvirket av fossesprut som gir et svært fuktig miljø. Naturreservatet inneholder flere lav- og mosearter som er trua eller sjelden på nasjonal og/eller nordisk basis. I tillegg finnes mange andre arter som bare er velutviklet i naturskoger med lang kontinuitet, med læger og stående død ved. Kombinasjonen av en rekke kystarter så langt øst, samt mange fjellarter og delvis østlige arter gjør området spesielt. Dette sammen med de landskapsmessige forhold gjør at området er karakterisert som nasjonalt verneverdig, og derfor med i forslag til verneplan for barskog i Midt-Norge.

## Geologi
Berggrunnen består av grågrønn leirskifer på østsida av Hena og i Olandersdalen, mens det på vestsida av Hena er overveiende grågrønn fyllitt og gråkvakke. 

## Fauna
Det er registrert skogsfugl, rovfugl og hjortevilt i området.

## Adkomst
Kjør til Ås i Tydal og fortsett videre i retning Stugudal. Ved Neabyen er avkjøringa til Henfallet skiltet, og så er det bare å følge skogsbilveien innover ca. 8 km fram til fossen. Der du får øye på fossen mellom trærne går det en ca. 30 meter lang sti ned til et utsiktspunkt i skråningen ned mot gjelet.

## Kilder
*Tydal kommune (som har gitt tillatelse til å bruke stoff fra nettsida).
## Eksterne lenker
* Henfallet
Das deutsche Jungvolk

**Das deutsche Jungvolk**, **Deutsches Jungvolk** eller **Deutsche Jungvolk** (tysk for «tyske ungfolk/småfolk»), forkortet **DJ** og også tidvis omtalt som **HJ Jungvolk**, var en barneorganisasjon for gutter i alderen fra 10 til 14 år i det nasjonalsosialistiske Tyskland fra 1931 til 1945. Organisasjonen var underlagt Hitlerjugend (HJ), en ungdomsorganisasjon som opprinnelig bare for gutter mellom 14 og 18 år, i det militaristisk  gjennomorganiserte Tredje rike.

## Ideologi, aktiviteter og organisering

Kvinneforbundet NS-Frauenschaft drev lokallag av Deutsche Kinderschar (Deutsche Kinderschar N.S.F.) for barn 6-10 år.

Etter Tysklands nederlag i krigen, ble det nazistiske NSDAP og organisasjoner og avdelinger tilknyttet partiet erklært kriminelle, oppløst og forbudt av Det allierte kontrollrådet  10. september 1945 (endelig bestemt i «Kontrollrådslov nr. 2» av 10. oktober 1945).

## Medlemmer i Deutsche Jungvolk

### Antall medlemmer
* 1932: 28.691 
* 1933: 1&nbsp;130&nbsp;521 
* 1934: 1&nbsp;457&nbsp;304 
* 1935: 1&nbsp;498&nbsp;209 
* 1936: 1&nbsp;785&nbsp;424 
* 1937: 1&nbsp;884&nbsp;883 
* 1938: 2&nbsp;064&nbsp;538 
* 1939: 2&nbsp;137&nbsp;594

### Gradbetegnelser
# *Jungbannführer*
# *Unterbannführer*
# *Fähnleinführer*
# *Jungzugführer*
# *Jungenschaftsführer*
# *Pimpf*
Medlemmene i Deutsche Jungvolk ble ofte kalt *Pimpfe*, et uskyldig uttrykk som tilsvarer det norske «pjokk», men som nettopp på grunn av forbindelsen til Deutsche Jungvolk ble politisk belastet etter annen verdenskrig.

### Kjente medlemmer
De fleste gutter og jenter i Tyskland var medlemmer i Hitlerjugend fra 1936 til 1945. Pave Benedikt XVI ble født i Bayern i 1927 som Joseph Ratzinger og var medlem både av Deutsche Jungvolk og Hitlerjugend under krigen.

## Flagg og faner for Deutsche Jungvolk
:*Se også [[Hitlerjugend#Flagg og faner for Hitlerjugend (HJ) og Deutsche Jungvolk (DJ)|flagg og faner for Hitlerjugend]]*


Image:DJ Bannfahne.svg|*DJ-Jungbann-Fahne* (Deutsches Jungvolk Jungbann-flagg). Deutsche Jungvolks *Jungbann*-tropper tilsvarte Hitlerjugends *Bannen*, det vil si tropper eller «regimenter».
Image:DJ Fähnleinfahne.svg|*DJ-Fähnlein Fahne* (Deutsches Jungvolk Fähnlein-flagg) Fanhnlein-gruppene i Deutsche Jungvolk tilsvarte Gefolgshaft-gruppene i Hitlerjugend. Seiersrunen var særlig kjent som symbol for elitestyrkene i SS.
Image:DJ Fähnleinfahne Rückseite Variante.svg|*DJ-Fähnlein Fahne, Rückseite, Variante* (variant av et DJ-flagg, bakside)
Image:DJ Jungenschaftswimpel.svg|*DJ-Jungenschaftswimpel*
Image:DJ früher Wimpel.svg|*DJ-Wimpel (vor 1933)* (tidlig DJ-vimpel, før 1933)
Image:DJ Fanfarentuch Vorderseite.svg|Trompetflagg (*Fanfarentuch*) for Deutsche Jungvolk (DJ), forside
Image:DJ Fanfarentuch Neunkirchen Rückseite.svg|Trompetflagg for Dj, bakside, eksempel


## Se også
* Hitlerjugend
* Deutsche Jungmädel
## Eksterne lenker
* 
* Ungdomsorganisasjoner i det tredje riket (på engelsk)
* Tjenesten i Deutsche Jungvolk (på tysk) 
* Minner fra Jungvolk (på tysk)
* Flere erindringer (på tysk)
Emerson (fotballspiller)

**Emerson Ferreira da Rosa**, best kjent som **Emerson** (født 4. april 1976 i Pelotas) er en brasiliansk fotballspiller. 

Tidligere har han blant annet spilt for Bayer Leverkusen, AS Roma, Juventus og Real Madrid.

## Referanser


## Eksterne lenker
* 
* 
*  Leverkusen.com – Leverkusen who's who
Highgate (andre betydninger)

**Highgate** kan vise til.

## Steder
* Highgate i London
** herunder Highgate gravlund
* Highgate, Birmingham, området sør for sentrum i Birmingham
* Highgate, Sør-Australia, forstad til Adelaide i Australia
* Highgate, Vest-Australia, forstad til Perth i Australia
* Highgate, Vermont i USA
* Highgate Springs i Vermont, USA
* Highgate er også et område i Walsall nord for Birmingham

## Annet
* Highgate Brewery i Walsall, England
Mandy Moore

**Amanda Leigh «Mandy» Moore** (født 10. april 1984 i Nashua i New Hampshire) er en amerikansk popartist og skuespiller.

## Diskografi
### Album

* So Real (1999)		
* I Wanna Be With You (2000)	
* Mandy Moore (2001)		
* Coverage (2003)	
* The Best of Mandy Moore (2004)
* Candy (2005)	
* Slummin' in Paradise (2006)
* Wild hope (2007)

### Singler
* Fra *So Real*: 
** Candy (1999)
** So Real (2000)
** Walk Me Home (2000)
* Fra *I Wanna Be With You* 
** I Wanna Be With You (2000)
* Fra *Mandy Moore* 
** In My Pocket (2001)
** Crush (2001)
** Cry (2002)
* Fra *Coverage* 
** Have A Little Faith In Me (2003)
** Drop The Pilot (2003)
* Fra *A Walk to Remember* 
** Only Hope
** Someday We'll Know
** Cry
** It's Gonna be Love
* Fra Wild Hope
** Extraodinary

## Filmografi

## Referanser


## Eksterne lenker
* 
* 
* 
*
Torleiv Hannaas

**Torleiv Hannaas** (født 14. juli 1874 på Hannås i Hornnes, død 19. november 1929 i Bergen) var en norsk filolog og folklorist. 

Han tok utdannelse i voksen alder: lærerskole, artium og etterhvert *cand.phil.*. 

Hannaas utførte et omfattende innsamlingsarbeid av folkeminne og målprøver, men lite av det ble utgitt i hans tid. 
Han var statsstipendiat fra 1914 og professor i vestlandsk målgranskning ved Bergens Museum (senere innlemmet i Universitetet i Bergen) fra 1918. Hannaas etablerte i 1921 *Folkeminnesamlingi* ved Bergens Museum, og var leder (og eneste ansatte) ved samlingen. Han ble etterfulgt av Gustav Indrebø. 

Han var leder for Noregs Mållag 1926&ndash;29.  Han var den første redaktøren av høgnorskorganet *[[Norsk Aarbok]]* fra 1920 til sin død, og gis æren for å ha introdusert *begrepet* «høgnorsk» i en artikkel i 1922. Han oversatte også deler av sagalitteraturen til nynorsk. Torleif Hannaas nynorsk boksamling på ca. 2500 bind ble kjøpt av Bergens museum i 1932. Hannaas samlet på alt som fantes av nynorsk litteratur før 1929. Om boksamlingen heter det at Hannaas 
:«var kjent som en av Norges ivrigste og kunnskaps-rikeste boksamlere. Alt tidlig begynte han å samle på alle trykk på norske bygdemål og landsmål, og det blev hele livet det centrale i hans bibliofile interesser; men snart strakte disse sig ut til hele den eldre norske og danske litteratur. Han tok sitt arbeide grundig; besökte og ransaket næsten alle eldre trykkerier, små og store, i Norges land. På denne måte kom han i besittelse av en samling av ukjente og upåaktede trykksaker, hvis make ingen privatmann er i besiddelse av.»

## Litteratur
* *Maallære og ordtøke fraa Vest-Agder fra fyrste helvti av 1600-talet*. 1911 
* *Ordsamling fraa Robyggjelaget fraa slutten av 1600-talet *. 1911
* «Johannes Skar». I: *Syn og Segn*. 1914
* *Christen Jensøns Den norske dictionarium eller glosebog*. 1915
* «Hans Ross : nokre minneord». I: For bygd og by, 1915
* *Hardingfela *. 1917
* «Helge Væringsaasen» . I: Bygd og by, 1916 (Også i 'Jol* 1917)
* *Vestmannalaget i femti aar : 1868 – 21de januar – 1918*. 1918
* *Folkemaal og folkemaals-gransking : fyrste-fyrelesing ved Bergens museum 18. oktober 1918*. *Bergens Tidende*, 1918 (Også som særtrykk. Også i Syn og Segn 1919)
* «Folkevisor fraa Sætesdal». I: *Norsk Aarbok* 1921
* *Henrik Wergeland og den norske maalreisingi*. 1922 
* «Vestegde-målet» I: boka *Norske bygde*, bd 2
* *Sogur frå Sætesdal'', etter Olav Eivindsson Austad. 1927. (Ny utg. 1989 )

## Referanser


## Eksterne lenker
* Informasjon ved Ivar Aasen-tunet
* Torleif Hannaas boksamling (Universitetet i Bergen)
* De digitaliserte samlingene etter Hannaas på SAMLA